Die Peter-jasie Patriot - Nommer 64
Frik Lombaard het vir my 'n hele klomp kosstories gestuur, hier is een van hulle, dankie, Frik!
Iemand wat baie tyd op sy hande gehad het, het eendag uitgewerk dat ‘n mens in sy leeftyd sowat 20 000 ure spandeer aan eet. Dit is ongeveer 834 dae, net meer as 2 jaar van jou lewe eet jy. Dit is eintelik astronomies as mens daaraan dink. Dit is geen wonder dat die dag as ons die tydelike met die ewige verwissel mense ook eet nie.
In die ou Germaanse tye is daar offergawes op die grafte geplaas. Hierdie dode-offers is later vervang met lijkmaal. Die Germaanse lijkmaal is by die graf gehou. So is die gebruik ook oorgedra Nederland toe. Teen die 17de eeu is daar buitensporige en uitspattige begrafnis male gehou. By vername boere is die maal sommer 2 dae lank gehou.
So het die tradisie ook oorgewaai na Suid Afrika toe. Adam Tas maak in sy dagboek melding van ‘n Stellenboschse begrafnis op ‘n buurplaas. Hy het die volgende na die buurplaas gestuur : 5 emmers wyn, 1 ham, 3 stukke skaapvleis en 3 brode. Hy het gemeen dat die oorledene in “goed fatsoen” begrawe is. Die verskeidenheid voedsel en veral die hoeveelheid het aangestoom hoe welaf die oorledene was.
Daar is verskeie begrafnis rekeninge in die Kaapse argief wat aantoon dat brood en koekies ook geëet is tydens begrafnisse. In die begin van die 18de eeu is die etes by die sterfhuis gehou met brood en wyn. Tydens die 18de eeu is daar ook begin om begrafnis rys, rys gekook met borrie en rosyne, saam met vleis voor te sit.
Daar is natuurlik ook nie net by eet gehou nie maar waar kos is drank ook. Gewoonlik is by die etes wyn en bier gedrink. Later het wyn begin om ‘n al hoe belangriker rol te speel, soveel so dat die mense beskonke (wat ‘n mooi woord) huistoe gegaan het
In die ou dae is daar aangevoer dat die mense van ver gekom het en na die begrafnis en dan na die begrafnis is hulle dan vir ‘n ete genooi by die oorledene se huis. Die ete is ook gesien as eerbetoon aan die oorledene en dan is daar ook nog gevoel dat die oorledene dit so sou wou gehad het aangesien die mense sou dink hy is suinig as daar nie ‘n ete by sy huis was nie.
In latere tye het die begrafnis maal sommer in ‘n feesmaal ontwikkel. Met ‘n begrafnis is skape geslag en bure het eetgoed saamgebring. Die tafels het gekreun onder die frikkadelle, sousboontjies, rys en aartappels. Dit was ook tradisie dat ‘n goeie beleë wyn saam met die ete bedien moet word. So het mense dan ook vaatjies wyn bo op die solder saam met hulle kiste gebêre. In 1907 is daar gemeld dat ‘n Kotze van Redelinghuys se begrafnis wyn 53 jaar gestaan en verouder het.
Blykbaar in daardie jare het die predikante gesukkel om die mense te oorreed om nie wyn saam met die maal te bedien nie. Want blykbaar het dit te lekker gegaan op die etes.
Soos die tye verander het die begrafnis etes ook verander. Aangesien mense nie meer dae lank moet rys na ‘n begrafnis toe nie, word daar nog geëet maar op ‘n baie kleiner skaal. Maar eet moet ons eet op ‘n begrafnis al is dit net ‘n toebroodjie.
Leef 'n kind met ............
Leef 'n kind met kritiek
leer hy om te veroordeel.
Leef 'n kind met spot
leer hy om skaam te wees.
Leef 'n kind met skande
leer hy om skuldig te wees.
Leef 'n kind met eerlikheid
leer hy regverdigheid.
Leef 'n kind met veiligheid
leer hy om geloof te hê..
Leef 'n kind met aanmoediging
leer hy selfvertroue.
Leef 'n kind met verdraagsaamheid
leer hy geduld.
Leef 'n kind met vriendskap
leer hy om liefde in die wêreld te vind.
As Ek My Lewe Kon Oorhê
Iemand het my die ander dag gevra: "as jy jou lewe kon oorhê, sou jy iets verander het?"
"Nee," het ek geantwoord, maar toe begin dink...
As ek my lewe kon oorhê, sou ek minder gepraat het en meer geluister het.
Ek sou vriende oorgenooi het, al was die mat dof en die meubels verweer.
Ek sou roomys in die 'goeie' sitkamer geëet het en minder oor die gemors bekommerd gewees het as iemand die vuur in die vuurherd wou aansteek.
Ek sou nie daarop aangedring het dat die motor se ruite toe moet wees in die somer omdat my hare deurmekaar waai nie.
Ek sou die pienk kers wat soos 'n roos lyk aan die brand steek voordat dit gesmelt het terwyl dit gestoor was.
Ek sou minder gehuil en gelag het terwyl ek televisie kyk, maar ek sou dit meer wou doen terwyl ek die lewe aanskou.
Ek sou bed toe gegaan het as ek siek was en nie voorgegee het dat die wêreld sonder my sal stilstaan nie.
Ek sou nooit iets gekoop het net omdat dit nie stof wys/ 'n leeftyd hou/prakties/kreukeltraag is nie.
Instede daarvan om nege maande se swangerskap om te wens, sou ek elke oomblik daarvan geniet het. Om die wonder te besef van 'n lewe wat binne my besig is om te groei en om vir God te help met hierdie wonderwerk.
Sou my kind my in sy voortvarendheid soen, sou ek nooit weer sê: "Later. Gaan was nou eers jou hande sodat ons kan eet."
Daar sou meer "EK IS LIEF VIR JOU", meer "EK IS JAMMER" wees.
Maar veral, indien ek nog 'n kans in hierdie lewe sou kry, sou ek elke minuut aangryp, daarna kyk en dit waarlik RAAKSIEN, dit belewe, en dit nooit teruggee nie!
Blondie storm die noodgevalle by die hospitaal in met die punt van haar
"Hoe het dit gebeur?" vra die dokter.
"Wel, ek wou selfmoord pleeg" verduidelik blondie. "Toe ek die pistool teen
my bors druk, besef ek dat ek nou net R30 000 betaal het om my buuste mooi
te maak. Toe druk ek die pistool in my mond maar onthou toe dat ek nou net
R20 000 betaal het om my tande mooi te maak. Ek druk toe die pistool in my
oor maar besef toe dat dit seker vreeslik sal raas. Ek druk toe my vinger
in die ander oor en trek die sneller!"
Nog een van my persoonlike gunstelinge:
30 ml botter 30 ml koekmeel
10 ml gegeurde seesout 'n knippie rooipeper
5 ml droë mosterd 375 ml karringmelk
250 g ham, of weense worsies in dun repies 250 ml cheddar kaas, grof gerasper
30 ml fyn gekapte pietersielie 3 eiers, geklits
Daar is geen einde aan Elsabe nie, sy is nou alweer besig met 'n nuwe projek, 'n Huis Van Beskerming in Lydenburg! Lees verder en help asseblief as julle kan!
Hoe lekker om met 'n juigende hart te kan sê - Die wonderwerke is hier en besig om te gebeur!!!
Ek het so pas gesien dat ons 'n 2e donasie van R3000-00 ontvang het!!!!
Baie baie dankie - Kyk nou net - nou kort ons net R85 000-00.
Onthou asb dat elke rand of sent wat geskenk word gaan bydra tot die groot bedrag wat ons nodig het. Al is dit net 'n R5 donasie - dan is ons al R5 nader aan die groot totaal! Enige bedrag is broodnodig en bitter welkom!
Ek sal julle op hoogte hou van die uitstaande balans. Bid asb saam met my vir hierdie enorme projek!
Baie dankie aan ons Hemelse Vader wat besig is om hierdie projek van stapel te stuur en baie dankie aan almal wat 'n plek in hulle harte het vir die wat swaarkry!
Onthou asb om by die verwysing : " Veilige Hawe of Huis van Beskerming" te skryf. Dan kan ek maklik boekhou van die inkomstes vir hierdie projek
En dan, die GROOT nuus!
Groot, goeie, fantastiese nuus!!!!
Die tender is aan die Danville Hulp Projek toegeken. Die huis is ons s'n!!!
Nou kan die dinge begin gebeur (en sommer met 'n groot spoed!) Ek het nou 10 dae om die geld bymekaar te maak en die huis te skuif! (Nog net R85 000-00 uitstaande!)
Ek glo dat ons dit sommer nog voor die 10e dag sal kan doen!
Help my asb om hierdie doelwit te bereik sodat ons na ons vrouens en kinders in nood kan omsien!.
Versprei asb die inligting oor die " huis" na almal en almal wat dalk iemand kan ken wat ons kan help!
Hierdie is sekerlik die grootste uitdaging nog ooit vir ons projek!!!
Kom ons kyk of ons vir Elsabe met hierdie uitdaging kan help! Laat weet van julle aseblief!
Eers die plafon gelê betrag
Gewonder ook, wat op my wag
Hierdie nuwe dag op wie ek wag
Diè dag is dieselfde as elke ander dag...
Ook tydjie ingeruim vir DANKIE sê
Want ek het mos alles wat ek graag wil hê
Huis en kos en hope kleer - tot honde wat by voete lê
So het ek in my gebedjie opgesê
Terwyl hul lê - want wie anders tel tog op??
Met oë wat afstaar vanuit geboë kop
Moenie die bietjie wyn wat oorbly weggooi nie. Vries dit in blokkies en gebruik in disse en souse
Wynvlekke - Strooi dadelik sout oor die vlek of verwyder later met 'n lou soutoplossing
Verdun 'n rooiwynvlek dadelik met witwyn en was dan
en 'n arend vlieg na die son.
Stil wil ek droom langs 'n koel waterstroom,
Teen die randjie staan 'n huis